Winter se gewildste oogskadu | SARIE
Rooi op jou lippe en naels ken ons goed. Maar nou kry jou oë ook ’n tikkie van dié vurige kleur. By verlede jaar se Paryse Modeweek vir Lente/Somer 2017 het die modehuis Kenzo die kollig gesteel met rooi oogskadu wat tot by die modelle se slape geskakeer is. En daarmee saam? Bloedrooi lipstiffie.
En tydens gisteraand se jaarlikse Met Gala in New York het ’n klomp bekendes met dieselfde tipe treffende grimeervoorkoms gespog. Selena Gomez, Jennifer Connelly en Rihanna het almal pienkrooi oogskadu vir die aand gekies. Ons is mál daaroor!
Die tendens is ’n speelse manier om rooi hierdie somer te dra, sê Raine Tauber, senior grimeerkunstenaar by M.A.C. ’n Koperrooi of pienkrooi skakering gee lewe aan blou en groen oë. En ’n intenser oogomlyner in rooi is nie meer taboe nie en wys jy’s waaghalsig.
Chanel Le Rouge Collection No. 1 Les 4 Ombres Candeur Et Expérience (R920)
NYX Hot Singles Eye Shadow in Sin (R100 by Clicks)
L’Oréal Paris Infallible Stylo Eyeliner 24H Waterproof Eyeliner in Chocolate Addiction (R160)
Maybelline Lash Sensational Luscious Mascara With Oil Blend (R160)
M.A.C Lipstick in Lady Bug (R240)
LEES NÓG Salma Hayek se raad vir ’n mooi vel? Rooswater!
Wie hou nie van die soet geur van rose nie? En dié mooie blom hou ook voordele vir jou vel in! Die 51-jarige aktrise Salma Hayek het onlangs aan die Amerikaanse nuusblad The New York Times vertel dat rooswater een van …